open-index/open-wikipedia-markdown huggingface dataset:
Kulpåsen naturreservat

**Kulpåsen naturreservat** (360 daa) bevarer en rik og fuktig barskog og huldrestry og ble opprettet 9. juli 1993 og er en liten åsrygg mellom Løvlia og Gyrihaugen på Krokskogen og ligger i Ringerike kommune. Området inneholder en rik og fuktig granskog. Det er også en relativt stor populasjon av laven huldrestry innenfor lokalteten. Kulpåsen ligger i et viktig friluftsområde.

## Se også
* Naturvernområder i Ringerike

## Referanser
Ramberget naturreservat

**Ramberget naturreservat** (2 150 daa) er et markert åsparti opp mot Ramberget, på vestsiden av Sperillen i Vestre Ådal og cirka 5&nbsp;km sør for Nes i Ådal, i Ringerike kommune i Buskerud. Høyden varierer omkring . Det er få spor etter eldre hogster, og enkelte partier har urskognært preg. Reservatet ble fastsatt ved kgl.res. av. 9. juli 1993 og skal bevare et barskogområde som dekker et vidt høydespenn, med et bredt spekter av vegetasjonssamfunn. Lokaliteten inneholder en rik ligradient med barskog med tildels høy bonitet, fra 150 til 480 moh.

De øverste partiene består av karrig furuskogvegetasjon. Furuskogen avløses brått av kompakt granskog dominert av blåbær som går over i mer bregnerik utforming. Denne går raskt over i lågurtgranskog. Skogen har et urørt og naturlig preg.

## Se også
* Naturvernområder i Ringerike

## Referanser




## Kilder
* Fylkesmannen i Buskerud
Spålen-Katnosa naturreservat

**Spålen-Katnosa naturreservat** (20 298 daa iht. Naturbase, 20 100 daa iht. forskriften) omhandler myr, vann og vassdrag med få tekniske inngrep. Reservatet ble opprettet 23. juni 1995, men forskriften ble endret ved kgl.res. 14. februar 2014 med hjemmel i lov 19. juni 2009 nr. 100 om forvaltning av naturens mangfold (naturmangfoldloven) § 34, jf. § 37 og § 62. Fremmet av Klima- og miljødepartementet.

Naturreservatet ligger sentralt i Nordmarka, med mer enn halvparten av reservatet i Ringerike kommune og resten fordelt i Lunner og Jevnaker kommuner.

Området preges av skogkledde åser og store vann, blant annet vannet Katnosa. Terrengformasjonene er vide og rolige, med enkelte bratte skrenter og dalsider. Skogbunnen er næringsrik og skogbildet domineres av gran. Deler av skogen er naturskog. Inneholder sjeldne lavarter og stort mangfold av plantearter og vegetasjonstyper.

Området er særlig viktig for friluftslivsopplevelser i et landskap som preges både av villmark og rike kulturhistoriske minner.

## Se også
* Naturvernområder i Ringerike
* Katnosa gård
* Sinnerdamshytta
* Spålen

## Litteratur
*Sverre Grimstad: *Nordmarka – merker og mysterier*. Andresen og Butenschøn Oslo 2008. ISBN 978-82-7981-053-7

## Referanser
Ultvedttjern naturreservat

**Ultvedttjern naturreservat** (185 daa) er et tjern, ei kalkmyr, med tilstøtende del av bekkedraget) ble opprettet 20. juni 1986 og ligger i et kupert kalkåslandskap cirka  nord for Steinsfjorden, i Ringerike kommune. Naturreservatet er fullstendig omgitt av Ultvedt landskapsvernområde.

Formålet med fredning er å bevare ei kalkmyr som voksested for sjeldne og interessante plante- og dyrearter, blant annet blanktjønnaks og ferskvannssnegle. Et videre formål er å bevare en sjelden Chara-sjø, en meget kalkrik innsjø med kalkutfelling og forekomst av kransalger.

## Se også
* Ultvedt landskapsvernområde
* Naturvernområder i Ringerike

## Kilder
* Fylkesmannen i Buskerud

## Referanser
Mørkgonga naturreservat

**Mørkgonga naturreservat** (cirka ) er et naturreservat i bratthenget langs Krokskogsplatået ned mot Steinsfjorden i Buskerud. Litt nord i reservatet, rett vest for Gyrihaugen, ligger selve **Mørkgonga**, et gjel, altså en markert sprekk i lavaplata som dekker Krokskogen. Reservatet på  (kartmål) ble opprettet 7. desember 2001, og utgjøres av løvskog og barskog i kløfter og skrenter. Kartverket benytter skrivemåten Mørkganga.

Størsteparten av naturreservatet ligger i Ringerike kommune, men en liten del strekker seg også inn i Hole kommune. Området har velutviklet edelløvskog (alm-lindeskog), ospeskog og interessant klippevegetasjon. Sjeldne og plantegeografisk interessante arter finnes i området. I kløfter og skrenter med gammel barskog er det også store verneverdier. Hele skrenten er geologisk interessant, da mange geologiske lag kommer til syne og forteller en interessant historie.

Det er svært populært for fotturister å ta turen opp Mørkgonga fra Åsaveien. Det skapte til tider trafikale problemer på stedet, da biler ble parkert ulovlig langs den smale veien. Sommeren 2023 åpnet det imidlertid en ny parkeringsplass der.

## Fotogalleri

Mørkgonga informasjonstavle.jpeg|Informasjonstavle
Mørkgonga11.JPG|Utsyn fra toppen
Mørkgonga1.jpg|Turstien under Mørkgonga
Mørkgonga2.jpg|Turstien under Mørkgonga
Mørkgonga3.jpg|Turstien under Mørkgonga
Mørkgonga9.JPG|Turstien under Mørkgonga
Mørkgonga4.jpg|Mørkgonga


## Se også
* Naturvernområder i Ringerike

## Referanser




## Eksterne lenker
*
Lamyra naturreservat

**Lamyra naturreservat** er en gjensnørt og nå gjengrodd gammel meandersjø (kroksjø) i Ringerike og Hole kommuner i Buskerud. Naturreservatet (myrreservat) ligger nord og øst for Lamoen ved Storelva, kort unna og litt sør for Juveren, og har status som ramsarområde.

Reservatet inngår i Tyrifjorden våtmarkssystem IBA og har stor betydning for trekkfugler og som hekkeområde for mange ulike arter av våtmarksfugler. Størstedelen av reservatet ligger i Ringerike kommune, men kroksjøen strekker seg også inn over grensen til Hole kommune. Den delen ble imidlertid først vernet den 27. mars i 2020.

Reservatet ble opprettet 21. mars 1975 for å verne en velutviklet gjengrodd meander med ekstremrikmyr, som er meget sjelden i Norge. Området er en del av en nesten gjengrodd kroksjø av Storelva. Det har en vegetasjon som er karakteristisk for Østlandets kalkmyrer med svartorsumpskog. Det har også limnologisk og ferskvannsøkologisk interesse.

Mostjern, som ligger innenfor reservatet, og områdene omkring har kulturhistorisk interesse med Jørgen Moes barndomshjem. Her finner vi en særegen og variert flora med bestand av skavgras (*Equisetaceae hyemale*) og takrør (*Phragmites australis*). Dette er et viktig område for fuglelivet. Enkeltbekkasin er en typisk vadefugl som holder til i dette området. Måkearter som fiskemåke, hettemåke og makrellterne finnes også. Diverse hullrugere som laksand, kvinand, skogdue, kattugle og flere spettefuglarter trives også i de varierte skogarealene en finner innenfor verneområdet.

## Se også
* Naturvernområder i Ringerike

## Referanser




## Kilder
*
Filippo Antonio Gualterio

**Filippo Antonio Gualterio** (født 24. mars 1660 i Fermo, død 21. april 1728 i Roma) var en av Den katolske kirkes kardinaler. Han var tilknyttet det pavelige diplomati, blant annet som nuntius i Frankrike. Dessuten var han erkebiskop av Imola 1701&ndash;1709 og av Todi 1709&ndash;1714.

Han ble kreert til kardinal i mai 1706 av pave Klemens XI, med *[[Santa Cecilia in Trastevere|Santa Cecilia]]* som tittelkirke.

Han var nevø til kardinal Carlo Gualterio (kreert 1654).

## Episkopalgenealogi
Hans episkopalgenealogi var:
* Kardinal François de Joyeuse (1562-1615) *bispeviet 1586
* Kardinal François d'Escoubleau de Sourdis (1574-1628) *1599
* Biskop Jean-François de Gondi (1584-1654) *1623
* Biskop Étienne de Puget (1623-1668) *1624
* Kardinal Toussaint de Forbin de Janson (1631-1713) *1656
* Erkebiskop François de Mailly (1658-1721) *1698
* Kardinal *Filippo Antonio Gualterio* (1660-1728) *1700

## Referanser


## Eksterne lenker
* Biografi på The Cardinals of the Holy Roman Church
Orazio Filippo Spada

**Orazio Filippo Spada** (født 23. desember 1659 i Lucca i Italia, død 28. juni 1724 i Roma) var en av den katolske kirkes kardinaler. Han var tilknyttet det pavelige diplomati, blant annet som nuntius i Köln, Østerrike og Polen. Han ble sendt til keiser Leopold for å megle fred etter at den spanske tronfølgekrig var brutt ut, men lyktes ikke ettersom keiseren antok at Roma støttet Frankrike. Senere ble han erkebiskop av Lucca 1704&ndash;1714, og av Osimo 1714&ndash;1724. 

Han ble kreert til kardinal i mai 1706]av pave Klemens XI.

Han var grandnevø av kardinal Giambattista Spada.

## Referanser
Juan Tomás de Boxadors y Sureda de San Martín

** Juan Tomás de Boxadors y Sureda de San Martín** (født 3. april 1703 i Barcelona i Spania, død 16. desember 1780 i Roma) var en av den katolske kirkes kardinaler. Han var dominikanernes generalmester.

Han ble kreert til kardinal i november 1775 under pave Pius VIs fjerde konsistorium.

## Referanser


## Eksterne lenker
*  Biografi på The Cardinals of the Holy Roman Church
Ignazio Gaetano Boncompagni-Ludovisi

**Ignazio Gaetano Boncompagni-Ludovisi** (født 18. januar 1740 i Rimini i Italia, død 9. august 1790 i Bagni di Lucca nær Lucca) var en av Den katolske kirkes kardinaler. Han var tilknyttet Den romerske kurie.

Han ble kreert til kardinal *[[in pectore]]* i juli 1775 under pave Pius VIs tredje konsistorium, publisert i november samme år, med *[[Santa Maria in Via Lata]]* som titulus. Han var lekmann og mottok aldri noen vigsler.

## Referanser


## Eksterne lenker
* http://www.catholic-hierarchy.org/bishop/bbonlud.html
Francesco Maria Banditi

** Francesco Maria Banditi** (født 8. september 1706 i Rimini i Italia, død 27. januar 1796 i Benevento) var en av Den katolske kirkes kardinaler. Han var erkebiskop av Benevento 1775–1796.

Han ble kreert til kardinal in pectore i juli 1775 under pave Pius VIs tredje konsistorium, publisert i november samme år.
## Episkopalgenealogi
Hans episkopalgenealogi er:
	
* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Kardinal Gasparo Carpegna (1625–1714) *1670
* Kardinal Fabrizio Paolucci (1651–1726) *1685
* Kardinal Francesco Barberini den yngre (1662–1738) *1721
* Kardinal Annibale Albani (1682–1751) *1730
* Kardinal Federico Marcello Lante Montefeltro Della Rovere (1695–1773) *1732
* Kardinal Lazzaro Opizio Pallavicini (1719–1785) *1754
* Kardinal *Francesco Maria Banditi* (1706–1796) *1732

## Referanser


## Eksterne lenker
* The Cardinals of the Holy Roman Church
Omsetningsavgift

**Omsetningsavgift** (forkortet **OMS**) er en avgift på omsetning av varer og tjenester. Den beregnes vanligvis som en prosentsats av varens eller tjenestens pris. 

## Omsetningsavgift i Norge
Allmenn omsetningsavgift ble innført i Norge i 1935. I 1970 ble omsetningsavgiften avløst av  merverdiavgift (MVA). Omsetningsavgiften ble opprinnelig beregnet på hvert omsetningsledd, og var kumulativ. Samlet avgift var altså avhengig av antall omsetningsledd fra produsent til forbruker. Fra 1. september 1940 ble avgiften endret til en sisteleddsavgift. 

Omsetningsavgift spesielt vedtatt ved lov for enkelte navngitte vareslag (f.eks. sukker) fantes i Norge før 1935, og eksisterer fremdeles etter 1970.

### Satser for omsetningsavgift i Norge 1935–1970
*Fra 1. juli 1935: 1&nbsp;%
*Fra 1. mars 1940: 2&nbsp;%
*Fra 1. juli 1940: 3&nbsp;%
*Fra 1. september 1940: 10&nbsp;%
*Fra 1. juli 1947: 6,25&nbsp;%
*Fra 9. april 1951: 10&nbsp;%
*Fra 1. desember 1964: 12&nbsp;%

Under gjenoppbyggingen etter andre verdenskrig, i perioden 1. februar 1946 til 14. februar 1955, var bygge- og anleggsarbeid unntatt fra omsetningsavgift.

### Omsetningsavgift på landbruksvarer
På melk, egg, kjøtt, korn og pelsdyrskinn er det en omsetningsavgift som innkreves av slakteri, meieriselskap, eggpakkeri eller auksjonsfirma for pelsskinn og som tar i mot varer for salg eller videre foredling fra den som har produsert varen. Omsetningsavgiften disponeres av Omsetningsrådet for å fremme omsetningen av de respektive varene.

## Referanser


## Eksterne lenker
* 
* 
*
Giuseppe Vallemani

**Giuseppe Vallemani** (født 9. juni 1648 i Fabriano i Italia, død 15. desember 1725 i Roma) var en av den katolske kirkes kardinaler. Han var tilknyttet Den romerske kurie.

Han ble kreert *[[in pectore]]* til kardinal i mai 1706 av pave Klemens XI, publisert i august 1707.

## Referanser


## Eksterne lenker
* Biografi på The Cardinals of the Holy Roman Church
Hans von Euler-Chelpin

**Hans Karl August Simon von Euler-Chelpin** (født 15. februar 1873 i Augsburg, død 6. november 1964 i Stockholm) var en tyskfødt svensk kjemiker og vinner av Nobelprisen i kjemi for 1929.

## Liv og virke
Han ble født som sønn av en offiser, som kort etter ble forlagt til München. Størstedelen av barndommen tilbragte han hos bestemoren i Wasserburg am Inn. Han gikk på den kongelige realskolen i Augsburg og senere på skole i München, Würzburg og Ulm. Fra 1891 studerte han ved Münchens kunstakademi og var særlig interessert i farvelære. I 1893 begynte han å studere kjemi, først i München og senere i Berlin, hvor han tok doktorgraden i 1895. I 1902 ble han svensk statsborger, men under første verdenskrig gjorde han tjeneste i den tyske hæren. Under annen verdenskrig var professoren aktiv i diplomatiske oppdrag for Tyskland.

Hans von Euler-Chelpin var gift to ganger. I første ekteskap med Astrid Cleve, en forskerkollega ved Stockholms universitet, fikk han fem barn. Sønnen Ulf Svante Hansson von Euler-Chelpin (1905–1983) ble en kjent svensk fysiolog og fikk også Nobelprisen i 1970.

I 1913 giftet han seg med baronesse Elisabeth von Ugglas. I dette ekteskapet fikk han fire barn.

## Utmerkelser

* 1929 – Nobelprisen i kjemi (med Arthur Harden)
* 1943 – Æresmedlem av Deutsche Gesellschaft der Naturforscher (Leopoldina)
* 1958 – Großes Bundesverdienstkreuz mit Stern (Tyskland)

## Referanser


## Litteratur
* Euler, Hans von: Allgemeine Chemie der Enzyme, 1910
* Euler, Hans von: Chemie der Hefe und der alkoholischen Gärung; Leipzig, 1915
* Euler, Hans von: Biokatalysatoren; Stuttgart, 1930
* Euler, Hans von: Entstehung, Wachstum und Rückbildung von Tumoren; Uppsala, 1944
* Euler, Hans von: Enzymhemmungen; Stockholm, 1944
* Euler, Hans von: Chemotherapie und Prophylaxe des Krebses; Stuttgart, 1962
* Euler/Hasselquist: Die Reduktone. Ihre chemischen Eigenschaften und biochemischen Wirkungen. Stuttgart, 1950
* Euler/Eistert :Chemie und Biochemie der Reduktone und Reduktonate. Stuttgart, 1957,

## Eksterne lenker
Merratjern/Søndagsbrenna naturreservat

**Merratjern/Søndagsbrenna naturreservat** (7&nbsp;055&nbsp;daa, et representativt montant barskoglandskap) ble opprettet 13. desember 1991 og ligger på grensen mellom Hole og Ringerike kommuner. Merratjern/Søndagsbrenna naturreservat inngår med virkning fra 16. desember 2016 i det nye Krokskogen naturreservat (cirka ).

Området ligger sentralt i de permiske lavaområdene på Krokskogen, mellom Lommaelva og Heggelivann. En vesentlig del av området består av middels rik granskog og lavproduktiv furuskog. Landskapet er typisk for det en finner i denne delen av marka; veksling mellom fururabber, brattlendte hellinger, bekkedrag, myrer og enkelte myrtjern. Spesielt utmerker området seg med sin rike og interessante lavflora med bla. lungenever og miljøindikatoren huldrestry. Området er viktig som referanseområde.

## Kilder
*
Fødselsrate

**Fødselsrate** defineres som levendefødte i et år pr.  av middelfolkemengden.

For jorda som helhet i dag er fødselsraten omkring 23 og dødsraten er i overkant av 9. For Norge var fødselsraten i 2020 10,1. I hele Europa, bortsett fra deler av tidligere Jugoslavia, Albania og det europeiske Tyrkia, er fødselsraten lav, og det er få land som har over 2,1 barn per fruktbare kvinne. Dette tallet, kalt Reproduksjonsnivå, anses som nødvendig for at befolkningen i et land skal holde seg konstant. I de fleste land i den tredje verden, altså Sør-Amerika, Afrika og sørlige Asia er fødselsraten derimot veldig høy. Ettersom dødsraten nylig har gått ned i mange av disse landene, har disse landene også høy befolkningsvekst.

I Norge har Samlet_fruktbarhetstall (SFT) sunket hvert år siden 2009, da den var 1,98 barn per kvinne, til 1,62 barn per kvinne i 2017.

## Se også
* Fertilitet
* Dødsrate
* Liste over land og territorier etter fertilitetsrate
* Den demografiske overgangsmodellen
* Migrasjon
* Fruktbarhet

## Referanser


## Eksterne lenker
*
Ask gods naturminne

**Ask gods naturminne** ble fredet som naturminne 26. februar 1954 og omfatter punktvern av ett eiketre og to furutrær som står på grunnen til Ask gods, en gammel storgård ved tettstedet Ask i Ringerike kommune, Buskerud. To av trærne står ved Kølaberget, like nord for Stranden skole, og det siste ved Åsbråtan, noe lenger nord og på nordsiden av Aklangveien. Alle tre trærne er avmerket på kartet i Naturbase.

## Se også
* Naturvernområder i Ringerike

## Referanser
Kaffer

**Kaffer** (fra arabisk *kafir*, «vantro» (i forhold til islam)) var et begrep brukt om de svarte innfødte av europeiske kolonister i det sørlige Afrika. I det sørlige Afrika var det opprinnelig et nøytralt uttrykk blant de hvite, som også ble benyttet av antropologer og misjonærer i snever forstand om xhosaene og i utvidet forstand om øvrige afrikanske folkegrupper i hele regionen. Det er mulig at det var portugiserne som hadde snappet opp ordet fra araberne: Araberne benyttet det om områdets ikke-muslimer, men portugiserne oppfattet det som et ord for den fargede befolkningen i sin alminnelighet.

Men på 1900-tallet begynte den nøytrale bruken å utvikle seg til noe nedsettende. Særlig i apartheidtiden i Sør-Afrika ble ordet et nedsettende uttrykk for svarte. I dag er bruken av ordet forbudt i Sør-Afrika og Namibia, og det anses som et av de mest krenkende ordene om svarte.

Ordet går igjen som et historisk områdenavn Kafiristan for en del av de nordlige grensetraktene mellom Pakistan og Afghanistan. Inntil 1890-årene var regionen kjent som *Kafiristan* («Hedningenes land») på grunn av at befolkningen der praktiserte animisme. Regionen ble erobret av emir Abdur Rahman Khan i 1895&ndash;96 og folket ble konvertert med makt til islam. Regionen fikk så navnet *Nurestan*, som betyr *de opplystes land*, en refleksjon av *opplysningen* av de hedenske nurestanerne av «lyset» fra islam.

På tysk er *kaffer* også et nedsettende uttrykk, men det er da ofte avledet fra jiddisch, der det betyr i nedsettende mening *bondsk*. Roten til dette ordet er *kafr*, som betyr småby eller landsby, og som går igjen for eksempel i stedsnavnet Kapernaum.

## Se også
*Neger
*Nigger

## Referanser
Paul Gauguin

**Paul Gauguin** (1848–1903) var en fransk maler, skulptør og grafiker. 

Han var først impresjonist, men utviklet omkring 1888 i Bretagne en dekorativ stil med sterk forenkling, hele fargeplan, sterke konturer, den såkalte primitivismen, også kalt syntetismen. I 1888 foretok han et kunsthistorisk mye omtalt besøk hos Vincent van Gogh i Arles i det sørlige Frankrike. Det var under dette oppholdet at van Gogh skar av seg den venstre øreflippen. I periodene 1891&ndash;1893 og 1895&ndash;1903 oppholdt Gauguin seg på Tahiti og Marquesasøyene for å male primitive polynesiske motiver. Han var en av den moderne kunstens fremste foregangsmenn.

Den norske kunstneren Paul René Gauguin var sønnesønnen til Paul Gauguin.

## Malerier (utvalg)

Fil:Paul Gauguin 109.jpg|*Selvportrett med gul Kristus*, 1889
Fil:Paul Gauguin 018.jpg|*Bretonsk landskap med svinegjeter*, 1888
Fil:Paul Gauguin 137.jpg|*Jakobs kamp med engelen*, 1888
Fil:Paul Gauguin 114.jpg|*Stilleben «à l'ami Jacob»*, 1888
Fil:Paul Gauguin 104.jpg|*Vincent van Gogh maler solsikker*, 1888
Fil:The Yellow Christ, Paul Gauguin.jpg|*Den gule Kristus*, 1889 ( Albright-Knox Art Gallery, Buffalo, New York)
Fil:Paul Gauguin 099.jpg|*Portrett av Marie Derrien Lagadu*, 1890
Fil:Paul Gauguin 092.jpg|*Nirvana* eller *Portrett av Meyer de Haan*, 1890
Fil:Paul Gauguin 025.jpg|*Dødsånden holder vakt*, 1892
Fil:Paul Gauguin 140.jpg|*Jul*, 1894
Fil:Paul Gauguin 142.jpg|*Hvor kommer vi fra? Hvem er vi? Hvor går vi?*, 1897 (fargetresnitt)
Fil:Paul Gauguin 145.jpg|*To piker med mangoblomster*, 1899
Fil:Paul Gauguin 106.jpg|*Ryttere på strand*, 1902


## Referanser


## Eksterne lenker
* 
* 
* 
* Paul Gauguin
* ''Art Gallery'' - Paul Gauguin
* Paul Gauguin: A Virtual Art Gallery
Christian August von Sachsen-Zeitz

**Christian August von Sachsen-Zeitz** (født 6. oktober 1666 i på slottet Moritzburg i Dresden i Sachsen, død 23. august 1725 i Regensburg) var en av Den katolske kirkes kardinaler. 
## Biografi
Han kom fra den saksisk-naumbergske fyrsteslekt, og var døpt og oppvokst som lutheraner. Han gikk inn i det militære, og kommanderte et regiment under beleiringen av Mainz. Som lutheraner gikk han også inn i den protestantiske gren av Den tyske orden.

Han konverterte til katolisismen i 1693.

Han var biskop av Győr i Ungarn 1696–1725, og erkebiskop av Esztergóm 1707&ndash;1725.

I 1703 hadde han en kort stund vært administrator *sede vacante* av erkebispedømmet Köln.

Han ble kreert til kardinal i mai 1706 av pave Klemens XI, da han i tre år hadde vært koadjutor i Esztergom.
## Episkopalgenealogi
Hans episkopalgenealogi er:

* Kardinal Guillaume d'Estouteville (1403-1483)
* Pave Sixtus IV (1414-1484) *bispeviet 1471
* Pave Julius II (1443-1513) *1481
* Kardinal Raffaele Sansoni Riario (1461-1521) *1504
* Pave Leo X (1475-1521) *1513
* Pave Klemens VII (1478-1534) *1517
* Kardinal Alessandro Farnese (1468-1549) *1519
* Kardinal Francesco Pisani (1494-1570) *1527
* Kardinal Alfonso Gesualdo di Conza (Gonza) (1540-1603) *1564
* Pave Klemens VIII (1536-1605) *1592
* Kardinal Pietro Aldobrandini (1571-1621) *1604
* Biskop Laudivio Zacchia (1565-1537) *1605
* Kardinal Antonio (Marcello) Barberini (sr.) (1569-1646) *1625
* Kardinal Marcantonio Franciotti (1592-1666) *1637
* Pave Innocens XII (1615-1700) *1652
* Kardinal Leopold Karl von Kollonitsch Lipót (1631-1707) *1668
* Kardinal *Christian August von Sachsen-Zeitz* (1615-1700) *1652

## Referanser


## Eksterne lenker
* Biografi på The Cardinals of the Holy Roman Church
Audio Video Interleave

**Audio Video Interleave** (**AVI** som akronym og filendelse) er et proprietært konteinerformat for multimedia, og Windows-standard som ble introdusert av Microsoft i 1992, for å være med i video for Windows. AVI filer kan inneholde både audio- og videodata i en filkonteriner som tillater synkronisert lyd og bilde. AVI-filer støtter flere lyd- og bildestrømmer, men dette er sjeldent brukt.

Mange AVI-filer bruker utvidelsen av filformatet utviklet av Matrox OpenDML group i februar 1996. Disse filene er støttet av Microsoft, og blir uoffisielt kalt "**AVI 2.0**". 

Andre liknende videokontainerformater er:
*Matroska
*Ogg

## Referanser
Planica

**Planica** (utt. ) er en alpedal nordvest i Slovenia. Dalen løper sørover fra grensebyen Rateče, ikke langt fra skistedet Kranjska Gora.

Planica er kjent for skiflygingsbakken Letalnica, som ligger i dalen og lenge var verdens største. Bakkerekorden er på 252 meter, satt av Ryōyū Kobayashi (Japan) 24. mars 2019. Nordmannen Bjørn Einar Romøren hadde lenge verdensrekorden der på 239 meter. Den ble satt i 2005.

Den første hoppbakken i Planica ble bygd før 1930. I 1934 ble den første såkalte mammutbakken bygd. I den bakken ble verdens første skihopp over 100 meter gjort av østerrikeren Sepp Bradl i 1936 (101 meter).

I 1969 ble en enda større skiflygingsbakke bygd i Planica. Fra og med polakken Piotr Fijas' verdensrekord på 194 meter i 1987 til Vikersundbakken overtok hegemoniet som verdens største hoppbakke i 2011, ble alle verdensrekorder i skiflyging satt i Planica. Finnen Toni Nieminen var første mann i verden over 200 meter i 1994 (203 meter). Bakken har i dag (2017) kritisk punkt på 200 meter og bakkestørrelsen er 240 meter.

Planica arrangerte Ski-VM 2023, etter å ha flere ganger søkt om å få VM i 2017, 2019 og 2021, men Planica har tapt disse avstemningene.


Fil:Planica-letalnica1.JPG|Planica
Fil:Planica-skakalnice1.JPG|Planica
Fil:PlanicaLetalnica2.JPG|Planica
Fil:Tamar Valley (NW Slovenia) – 2015-07-17.jpg|Planicadalen
Fil:Tamar.jpg|Tamar i Planicadalen


## Referanser


## Eksterne lenker
*
Gary (Indiana)

**Gary** er en by i fylket Lake County i delstaten Indiana i USA med  innbyggere. Den ligger ca. 40 km sør for Chicago. Stålindustri er en viktig næring for byen.

Denne byen er også kjent for å være hjemstedet til Michael Jackson og Janet Jackson.

## Referanser


## Eksterne lenker
*
Rees Jones

**Rees Jones** (født 1941) er en amerikanske golfbanearkitekt. Han er sønn av den legendariske banearkitekten Robert Trent Jones sr. og bror til Robert Trent Jones jr.

Jones studerte ved Yale University og Harvard University. Etter å ha arbeidet i sin fars firma en ti års tid, grunnla han i 1974 sitt eget, med hovedkontor i Montclair i New Jersey. Jones har tegnet over 260 golfbaner, de fleste i USA, og stått for omarbeiding av mange andre.

## Referanser


## Eksterne lenker
* Rees Jones, Inc
Bobby Jones

**Robert Tyre Jones jr.**, bedre kjent som **Bobby Jones**, (født 17. mars 1902 i Atlanta, Georgia, USA, død 18. desember 1971) var en fremgangsrik golfspiller på 1920-tallet.

Jones var en av de største spillerne som har konkurrert både nasjonalt og internasjonalt. Han blir regnet som den største amatørspilleren i historien, mye grunnet at han er den eneste som har greid en "Grand Slam" (vunnet alle Major-turneringene i en og samme sesong). Mellom 1923 og 1930 vant han 13 daværende ''major''-turneringer.  Her var inkludert fem åpne amerikanske amatørmesterskap og ett åpent britisk amatørmesterskap, som ikke lenger regnes som major-turneringer.  Av det som i dag regnes som major-turneringer vant han syv, som plasserer ham på en delt syvendeplass på listen over spillere med flest seire i major-turneringer.

Jones var den yngste spilleren som har spilt i et U.S. Amateur Championship-mesterskap (14 år) og han var den første spilleren som vant *The Double*: både US Open Championship og The Open Championship samme år.

Jones var en høyt utdannet akademiker. Han var utdannet ingeniør, innen litteratur og jus. Da han sluttet å spille golf i 28-årsalderen, jobbet han videre som jurist, skrev golfartikler og medvirket i golffilmer. Men fremfor alt skapte han en av verdens beste golfbaner sammen med Alister McKenzie, Augusta Nationals golfbane og startet The Masters Tournament som arrangeres på Augusta hvert år.

Jones konkurrerte nesten bare i de store konkurransene og mellom disse tok han seg av sin advokatkarriere og sin familie. Golfen kom alltid i tredje rekke og han trente nesten aldri ettersom han mislikte trening svært mye.

Han var en gentleman på golfbanen, og han var nøye med å følge golfreglene. Han ga seg selv straffeslag ved fire anledninger i store mesterskap. 

I 1948 fikk Jones en muskelsykdom som ble verre med årene, og de siste leveårene måtte han bruke rullestol.

## Referanser


## Eksterne lenker
* 
* 
* 
* 
*  Bobby Jones på About.com
Kippermocupen

**Kippermocupen** er en helgeturnering i fotball for aldersbestemte lag. Turneringen arrangeres på Kippermoen idrettsanlegg i Mosjøen i siste halvdel av juni hvert år og teknisk arrangør er Mosjøen IL. Kippermocupen ble arrangert første gang i 1983 og hadde da deltakere fra 21 lag. I 2005 deltok 220 fotballag, noe som ga om lag 3&nbsp;500 deltakere og ledere. Deltakerne kommer hovedsakelig fra Nordland og Trøndelag, men deltakere fra Sverige er også vanlig.

## Eksterne lenker
* Kippermocupen, offisielle sider
Foers Ibex

**Ibex** er en terrengående bil med firehjulstrekk fra britiske Foers som leveres enten ferdigbygget eller som byggesett.  Den er konstruert med deler fra Land Rover Defender på en rørramme.  Ibex kan leveres med forskjellige akselavstander og karosserityper.

En spesiell løsning som Ibex kan leveres med er Foers patenterte Vector vinsjsystem.  En vinsj monteres sentralt i kjøretøyet, og kabelen går til kasteblokker foran og bak.  Kjøretøyet kan trekke i begge retninger, ellers kan kabelen trekkes ut og festes i begge ender, og kjøretøyet kan dra seg langs kabelen som en taubane.

Ibex ble opprinnelig utviklet og solgt av John Foers på 1990-tallet, men selges nå gjennom Maddison 4x4 i Storbritannia.

Ibex er engelsk for steinbukk.

## Eksterne lenker
* Maddison 4x4 Ibex-side (engelsk)
* Hjemmesiden til en Ibex-eier (engelsk)
Nicola Grimaldi (1645–1717)

** Nicola Grimaldi** (den eldre)  (av genovesisk slekt, født 16. desember 1645 i *Della Pietra*-slottet i Napoli i kongedømmet Napoli, død 25. oktober 1717 i Roma) var en av den katolske kirkes kardinaler. Han var tilknyttet Den romerske kurie.

Han ble kreert til kardinal i mai 1706 av pave Klemens XI.

Nicola Grimaldi kom fra den Genova-slekten som knyttes til fyrstedømmet Monaco.  Familien gav kirken også tre andre kardinaler Girolamo Grimaldi den eldre (kreert 1527), Girolamo Grimaldi-Cavalleroni (1643) og Girolamo Grimaldi den yngre (1730).

Det finnes også en annen kardinal Nicola Grimaldi som imidlertid ikke tilhørte samme slekt.

## Referanser


## Eksterne lenker
* Biografi på The Cardinals of the Holy Roman Church
Girolamo Grimaldi

Det fantes tre kardinaler ved navn Girolamo Grimaldo, alle fra den genovesiske slekten som knytts til fyrstedømmet Monaco:

*Girolamo Grimaldi den eldre (kreert 1527)
*Girolamo Grimaldi-Cavalleroni (1643) 
*Girolamo Grimaldi den yngre (1730)
Pietro Priuli

** Pietro Priuli** (født 14. mars 1669 i Venezia i Italia, død 22. januar 1728 i Roma) var en av den katolske kirkes kardinaler. Han var tilknyttet Den romerske kurie. Han var biskop av Bergamo 1708–1728.

Han ble kreert til kardinal i mai 1706 av pave Klemens XI.

Priuli var grandnevø til pave Alexander VIII.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Kardinal Flavio Chigi den eldre (1631–1693) *1686
* Kardinal Emmanuel-Theódose de la Tour d’Auvergne de Bouillon (1643–1715) *1689
* Pave Klemens XI (1649–1721) *1700
* Kardinal *Pietro Priuli* (1669–1728) *1708

## Referanser


## Eksterne lenker
* 
*  Pietro Priuli på The Cardinals of the Holy Roman Church
Carlo Agostino Fabroni

**Carlo Agostino Fabroni** (født 28. august 1651 i Pistoia i storhertugdømmet Toscana, død 19. september 1727 i Roma) var en av den av den katolske kirkes kardinaler. Han var tilknyttet Den romerske kurie.

Han ble kreert til kardinal i mai 1706 av pave Klemens XI.

Han var nevø til kardinalene Giacomo Rospigliosi (kreert 1667) og Felice Rospigliosi (1673).

## Referanser


## Eksterne lenker
* Biografi på The Cardinals of the Holy Roman Church
Joseph-Emmanuel de La Trémoille

** Joseph-Emmanuel de La Trémoille ** (født 28. juni 1659 i Thouars i Frankrike, død 10. januar 1720 i Roma) var en av den katolske kirkes kardinaler. Han var tilknyttet Den romerske kurie og var også fransk ambassadør i Roma. Han  ble biskop av Bayeux 1716, og deretter promovert til erkebiskop av Cambrai 1718.

Han ble kreert til kardinal i mai 1706 av pave Klemens XI.

Har var fra samme slekt som kardinal Jean-François de la Trémoille (1506), men av en helt annen gren.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Flavio Chigi den eldre (1631-1693) *1686
* Kardinal Emmanuel-Theódose de la Tour d’Auvergne de Bouillon (1643-1715) *1689
* Pave Klemens XI (1649-1721) *1700
* Kardinal *Joseph-Emmanuel de La Trémoille* (1659-1720) *1719

## Referanser


## Eksterne lenker
* Biografi på The Cardinals of the Holy Roman Church
Nicola Grimaldi

**Nicola Grimaldi** kan vise til to kardinaler, som ikke var nært beslektet:

*Nicola Grimaldi  (1645–1717) fra Napoli tilhørte den Grimaldislekten som knyttes til Monaco. 
*Nicola Grimaldi  (1768–1845) kom fra Treia i Italia.
Staten

**Staten** kan være:

*En stat
*Den norske staten
*Bydelen Staten Island i New York
*Platons dialog *[[Staten (dialog)|Staten]]*
Antonio Francesco Sanvitale

**Antonio Francesco Sanvitale** (født 10. februar 1660 i Parma i Italia, død 17. desember 1714 i Urbino) var en av den katolske kirkes kardinaler. Han var tilknyttet Den romerske kurie. Han var erkebiskop i Urbino 1709&ndash;1714.

Han ble kreert til kardinal *[[in pectore]]* i april 1709 av pave Klemens XI, publisert i juli samme år.

## Referanser


## Eksterne lenker
* Biografi på The Cardinals of the Holy Roman Church
Niels Juel

**Niels Juel** (1629–1697) var en dansk admiral som regnes som en av de største sjøhelter i Danmark-Norges historie.

## Biografi
Niels Juel tilhørte en dansk adelsslekt som ofte blir kalt «Bølge Juel» etter slektsvåpenet, for å skille den fra andre slekter med navnet Juel. Flere av slekten har i unionstiden hatt opphold og stillinger i Norge.

Han var sønn av riksråd Erik Juel til Hundsbæk (1591–1657) og Sophie Clausdatter Sehested (1594–1658), og dermed bror til diplomaten Jens Juel. Han var gift med Margrethe Ulfeldt og fikk med henne fire barn, deriblant Knud Juel, som ble etatsråd i voksen alder.

Niels Juel fikk sjøutdannelsen sin i Nederlandene. Han deltok i krigen mellom England og Nederlandene i 1652–1654. I Karl Gustav-krigene deltok han på dansk side, og for sin innsats der ble han av Fredrik III utnevnt til kontreadmiral i den danske flåte.

Under Gyldenløvefeiden (1675–1679) kommanderte Juel den danske flåten til flere seire, blant annet i slaget ved Öland og slaget ved Køge bukt. Det sistnevnte slaget foregikk ved Stevns, ettersom skipene aldri kom inn i selve Køge bukt. Betegnelsen «Slaget i Køge Bugt» ble første gang brukt på 1800-tallet.

Seieren i slaget ved Køge bukt ødela for lang tid Sveriges ønske om sjøherredømme. Juel ble etter slaget regnet som en av Europas fremste admiraler: Den danske kong Christian V fikk en lykkeønskning fra den engelske Karl II av England: «…at Juel var den største admiral, som nu var i Europa».

I 1683 ble Niels Juel president for admiralitetet. Da han døde fikk han en begravelse med stor pomp og prakt, og han ble stedt til hvile i Det store gravkapell i Holmens kirke.

## Ettermæle

I både Oslo og Stavanger finner man Niels Juels gate. I Danmark finner man Niels Juels Vej eller gade i Århus, København, Marstal, Frederikshavn, Aalborg og Esbjerg. I Svendborg er det sågar en fekteklubb som er oppkalt efter sjøhelten. I tillegg har han fått en fatlagret akevitt oppkalt etter seg: Niels Juel Akvavit.

## Referanser


## Litteratur
* Barfod, Jørgen H. *Niels Juel, liv og gerning i den danske søetat*, Aarhus (1977)
* Barfod, Jørgen H. *Niels Juels flåde (1660–1720)*. Bind 4 i serien Den danske flådes historie, Forlaget Marinehistoriske Skrifter, København (1997)
* Probst, Niels M. *Niels Juel, vor største flådefører*, Forsvarshistoriske Skrifter nr. 2, København (2005)

## Eksterne lenker
*
Alessandro Tanara

** Alessandro Tanara** (født 14. november 1680 i Bologna i Kirkestaten, død 29. april 1754 i Roma) var en av den katolske kirkes kardinaler. Han var tilknyttet Den romerske kurie.

Han ble kreert til kardinal i april 1743 av pave Benedikt XIV, med *[[Santa Maria in Aquiro]]* som tittelkirke.

## Referanser


## Eksterne lenker
* Biografi på The Cardinals of the Holy Roman Church
Sokna

**Sokna** er et tettsted vest i Ringerike kommune, i Buskerud fylke. Tettstedet har  innbyggere per 1. januar . Det ligger i Soknedalen, mellom elvene Sogna og Verkenselva, og langs riksvei 7 mot Hallingdal. Riksveien gikk tidligere om Hamremoen og Noresund, men sommeren 2014 ble det åpnet en ny veistrekning mellom Sokna og Ørgenvika i Krødsherad. Den korter inn veien med cirka 20&nbsp;km.

## Stedet

Stedet har hatt egen kirke, Lunder kirke, og menighet siden før svartedauden kom i 1349. Strømsoddbygda kapell ligger også under Lunder menighet. Stedet har dessuten egen barne- og ungdomsskole, Sokna skole, lokal brannstasjon (frivillig), kafé, dagligvareforretning, bensinstasjon m.m. I 1528 var det imidlertid kun fem matrikkelførte gårdsbruk i bygda, noe som var økt til cirka 20 gårder rundt 1630. Ifølge folketellingen i Lunder sogn fantes det 49 menn over 12 år i 1664.

Sokna har hatt eget poståpneri siden 1. november 1855. Til å begynne med het det *Lunder poståpneri*, men fra 1909 var navnet *Sokna poståpneri*. Postkontoret ble nedlagt i 1999 og funksjonen tillagt den lokale bensinstasjonen. Hallingdalsveien, som er fortsettelsen på Soknedalsveien fra Sokna, fikk status som hovedvei i 1827. Sokna stasjon ble et stoppested da Bergensbanen åpnet i 1909, men regulær stasjonsdrift ble avviklet på 1980-tallet. Lunder gamlehjem ble reist 1921, men bygningsmassen brant i 1975. Sokna sentrum ble vedtatt av kommunestyret i 1935 og har siden utviklet seg til det som er i dag. Gjennom Sokna sentrum er det bygd miljøgate, der fartsgrensen har blitt satt ned til maksimum 40&nbsp;km/t. Fra 1939 fikk også stedet organisert brannvesen. Ny brannstasjon ble reist der i 1962. En ny dagligvareforretning ble åpnet der i mai 2014.

## Natur og næringsliv
Sokna ligger tett på store friluftsområder, som Holleia, Brekkebygda, Strømsoddbygda og Ådalsfjella. Det er heller ikke langt til Hønefoss (rundt 23&nbsp;km) og Norefjell (rundt 32&nbsp;km). Den største arbeidsgiveren i bygda er i dag sagbruket Moelven Soknabruket, eller Soknabruket som det kalles lokalt.

## Se også
* Soknavassdraget
* Sokna stasjon
* Vestbygda
* Brekkebygda
* Strømsoddbygda

## Referanser
Henri-Osvald de La Tour d’Auvergne de Buillon

**Henri-Osvald de La Tour d'Auvergne de Buillon** (1671–1747) var en av Den katolske kirkes kardinaler. Han var erkebiskop av Tours 1719–1721, og erkebiskop av Vienne 1721–1747.

Han ble kreert til kardinal i september 1737 av pave Klemens XII.

Han var nevø av kardinal Emmanuel-Théodose de la Tour d'Auvergne de Bouillon (kreert 1669)

## Referanser


## Eksterne lenker
* Biografi på The Cardinals of the Holy Roman Church
Villeneuve-d’Ascq

**Villeneuve-d'Ascq** er en kommune i departementet Nord i regionen Hauts-de-France nordøst i Frankrike.

## Befolkningsutvikling
***Antall innbyggere i kommunen Villeneuve-d'Ascq***

## Referanser


## Eksterne lenker
* 
* Kommunedata INSEE
Verdensutstilling

**Verdensutstilling**, også kalt **expo**, er fellesbetegnelsen på større internasjonale utstillinger som er holdt forskjellige steder i verden siden det 19. århundre. Det offisielle organet for godkjenning av verdensutstillinger er Bureau international des expositions (BIE).

BIE-godkjente utstillinger deles i ulike typer; *universelle*, *internasjonale* eller *spesialiserte*. Utstillingene varer vanligvis mellom tre og seks måneder.

## Se også
* Liste over verdensutstillinger
* Liste over verdensutstillinger godkjent av BIE

## Eksterne lenker
*
Luigi Maria Torregiani

**Luigi Maria Torregiani** (født 18. oktober 1697 i Firenze i Italia, død 6. januar 1777 i Roma) var en av den katolske kirkes kardinaler. Han var tilknyttet Den romerske kurie.

Han ble kreert til kardinal i november 1753 av pave Benedikt XIV, med *[[Santi Cosma e Damiano]]* som titteldiakonia; han opterte senere for *[[Santi Vito e Modesto]]*.

## Eksterne lenker
* Biografi på The Cardinals of the Holy Roman Church
Liste over stortingsrepresentanter 1815–1817

**Liste over alle [[Stortinget|stortingsrepresentanter]] i perioden [[Stortinget 1815–1817|1815 til 1817]]**.  Listen omfatter alle som ble valgt til Stortinget. Totalt var det 85 representanter fra 34 valgkretser, hvorav 60 representanter fra 19 landkretser (amt) og 25 representanter fra 15 bykretser. Det var det første storting med representanter fra Nord-Norge. Det senere Jarsberg og Larviks Amt bestod av to valgkretser, det samme gjorde Nedenæs Amt.

## Landkretser
### [[Smaalenenes Amt]]

### [[Akershus Amt]]

### [[Hedemarkens Amt]]

### [[Christians Amt]]

### [[Buskeruds Amt]]

### [[Jarlsberg Grevskab]]

### [[Laurvig Grevskab]]

### [[Bratsberg Amt]]

### [[Robygdelagets Amt]]

### [[Nedenæs Amt]]

### [[Lister og Mandals Amt]]

### [[Stavanger Amt]]

### [[Søndre Bergenhuus Amt]]

### [[Nordre Bergenhus Amt]]

### [[Romsdals Amt]]

### [[Søndre Throndhjems Amt]]

### [[Nordre Throndhjems Amt]]

### [[Nordlandenes Amt]]

### [[Finmarkens Amt]]

## Bykretser

### [[Moss]]

### [[Frederikshald]] og [[Frederiksstad]]

### [[Christiania]]

### [[Drammen]]

### [[Kongsberg]]

### [[Tønsberg]] og [[Holmestrand]]

### [[Laurvig]] og [[Sandefjord]]

### [[Skien]] og [[Porsgrund]]

### [[Kragerø]] og [[Risør|Østerrisøer]]

### [[Arendal]]

### [[Christianssand]]

### [[Stavanger]]

### [[Bergen]]

### [[Christianssund]] og [[Molde]]

### [[Throndhjem]]

## Noter



## Kilder
* 
*Norsk samfunnsvitenskapelig datatjeneste 
*kildevilkår
"(En del av) De data som er benyttet i denne publikasjonen er hentet
	fra Norsk samfunnsvitenskapelig datatjenestes Politikerarkiv. NSD
	er ikke ansvarlig for hverken analysen av dataene, eller for de
	tolkninger som her er gjort."
Milo Đukanović

**Milo Đukanović** (født 15. februar 1962 i Nikšić) er montenegrinsk politiker (Demokratska partija socijalista Crne Gore (DPS), *Det demokratiske partiet for et sosialistisk Montenegro*). Han ble 15. april 2018 valgt som sitt lands president.  

Đukanović har tidligere vært Montenegros president i én periode (1998–2002) og statsminister i tre perioder (1991–1998, 2003–2006 og 2008–2010). 

## Liv og virke
I 1991 ble han, med støtte av Slobodan Milošević Europas yngste statsminister, på sin 29-årsdag. På 1990-tallet ledet han flere regjeringer i Montenegro frem til 1998.

Han brøt åpent med Slobodan Milošević i 1996&ndash;97. I 1997 gav han et intervju der langet ut mot Milošević og beskrev han som en mann med en antikvarisk politisk filosofi og som en person som omgikk seg med korrupte lakeier (henchmen). 

Momir Bulatović var på det tidspunktet både president i Montenenegro og leder i det da pro-Milošević DPS-partiet. Đukanovićs nye linje oppnådde et knepent flertall i DPS.

Bulatović ble deretter, tydelig regissert av Milošević, statsminister i den føderale jugoslaviske regjeringen og grunnla partiet Socialistička Narodna Partija &ndash; *Det sosialistiske folkepartiet* (SNP) for å fortsette å støtte Milosevics agenda i Montenegro.

Etter å ha utfordret Bulatović og vunnet over ham i presidentvalget i 1997 ble Milo Đukanović tatt i ed som Montenegros president den 15. januar 1998. 

Đukanović ble, etter parlamentsvalget i 2002 igjen valgt til Montenegros statsminister den 8. januar 2003. I 2006 ledet han an i kampen for et selvstendig Montenegro, som ble vunnet gjennom en folkeavstemning om uavhengighet fra Statsunionen Serbia og Montenegro i mai 2006, og ledet sitt land til ny selvstendighet. 

Han hadde et opphold som statsminister 2006-08, men ble deretter igjen utnevnt. Etter valget i 2009 fikk hans parti 49 av de 81 setene i parlamentet, og han fortsatte som statsminister inn i sin sjette periode i stillingen. Den 23. desember 2010 annonserte Dukanovic at han går av som Montenegros statsminister.

Han er talsmann for et helt uavhengig Montenegro, integrert i Europa. Đukanović representerer DPA, som er republikken Montenegros største parti. Đukanović var tidligere medlem av kommunistpartiet.

## Referanser
AMO

**AMO** har flere betydninger

* Arbeidsmarkedsopplæring (AMO), et tiltak som ytes av NAV for å få folk tilbake i arbeid.
* Astronomer mot orddeling
Josef Nesvadba

**Josef Nesvadba** (født 19. juni 1926 i Praha, Tsjekkoslovakia, død 26. april 2005 i Praha, Tsjekkia) var en tsjekkisk forfatter, oversetter og psykiater. Nesvadba ble mest kjent gjennom sine sciencefictionromaner og var ved siden av Ondřej Neff en av landets mest kjente sciencefictionforfattere.

Romaner, f.eks. *Upir z Feratu* (Upir av Ferat), ble filmatisert av Juraj Herz. På 90-tallet skrev Nesvadba mer og mer psykologiske romaner.

Hans siste verk var *Peklo Beneš* (Helvetet av Beneš).

## Referanser


## Eksterne lenker
*
Hélie de Talleyrand-Périgord

** Hélie de Talleyrand-Périgord ** (død 17. januar 1364) var en av den katolske kirkes kardinaler. Han var biskop av Auxerre i Frankrike.

Han ble kreert til kardinal av pave Johannes XXII i mai 1331.

## Referanser


## Eksterne lenker
* Biografi på The Cardinals of the Holy Roman Church
Giacopo del Torso

**Giacopo del Torso** eller ** Giacopino de Tors ** (død 1413) var en av den katolske kirkes kardinaler.

Han ble kreert til kardinal av pave Gregor XII i mai 1408.

## Referanser


## Eksterne lenker
* Biografi på The Cardinals of the Holy Roman Church
Rinaldo Piscicello

**Rinaldo Piscicello** (død 4. juli 1457) var en av den katolske kirkes kardinaler. Han var erkebiskop av Napoli i Italia.

Han ble kreert til kardinal av pave Callistus III i desember 1456, med *[[Santa Cecilia in Trastevere|Santa Cecilia]]* som tittelkirke.

## Referanser


## Eksterne lenker
* Biografi på The Cardinals of the Holy Roman Church
Bernard de la Tour

**Bernard de la Tour** (født ca. 1306, død 7. august 1361) var en av Den katolske kirkes kardinaler. Han var kannik i Lyon.

Han ble kreert til kardinal i september 1342 av sin onkel, pave Klemens VI.

## Eksterne lenker
* Biografi på The Cardinals of the Holy Roman Church
The Smiths

**The Smiths** var et innflytelsesrikt indieband fra Manchester, England. Bandet eksisterte fra 1982 til 1987, og ga i den perioden ut fire album. Bandet slo igjennom med singelen *Hand in glove*.

Bandet har gjentatte ganger blitt spurt om å gjøre comeback, og skal ha blitt tilbudt ti millioner dollar for enkeltkonserter, uten at det har fått medlemmene til å takke ja.

Det sies at sangen «I Know It's Over» kan bidra til å kurere depresjon.

## Bandmedlemmer
* Morrissey
* Johnny Marr
* Andy Rourke
* Mike Joyce

## Diskografi

### Album

### Samlere og livealbum
* *[[Hatful of Hollow]]* (1984)
* *[[The World Won't Listen]]* (1987)
* *[[Louder Than Bombs]]* (1987)
* *[[Rank]]* (Live, 1988)
* *[[Best...I]]* (1992)
* *[[Best...II]]* (1992)
* *[[Singles]]* (1995)
* *[[The Very Best Of The Smiths]]* (2001)
* *[[The Sound of The Smiths]]* (2008)

## Referanser


## Eksterne lenker
* 
* 
* 
*
JVC

**JVC** ble stiftet i Japan i 1927, og er et datterselskap av Victor Talking Machine Company. Det skulle være et selskap som lagde grammofoner, som også kunne tilby en sjelden kombinasjon av produksjonsmuligheter. JVC var det selskapet som presset den første grammofonplaten i Japan, og som lagde den første VHS-videospilleren i 1976. JVC produserer for tiden blant annet stereoanlegg og videokameraer. I 2008 fusjonerte JVC med Kenwood Corporation og dannet JVC Kenwood.

## Referanser


## Eksterne lenker
*